Document ID: 32014R1209

KOMISIJOS REGLAMENTAS (ES) Nr. 1209/2014
2014 m. spalio 29 d.
kuriuo iš dalies keičiamas Europos Parlamento ir Tarybos reglamentas (EB) Nr. 451/2008, nustatantis naują statistinį produktų pagal veiklos rūšį klasifikatorių (CPA) ir panaikinantis Tarybos reglamentą (EEB) Nr. 3696/93
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2008 m. balandžio 23 d. Europos Parlamento ir Tarybos reglamentą (EB) Nr. 451/2008, nustatantį naują statistinį produktų pagal veiklos rūšį klasifikatorių (CPA) ir panaikinantį Tarybos reglamentą (EEB) Nr. 3696/93 (1), ypač į jo 6 straipsnio 2 dalį,
kadangi:
(1)
Reglamentu (EB) Nr. 451/2008 nustatytas statistinis produktų pagal veiklos rūšį klasifikatorius (toliau - CPA), skirtas Sąjungos statistikos reikalavimams tenkinti;
(2)
atnaujinus Jungtinių Tautų Svarbiausią produktų klasifikatorių (CPC 2 red.), CPA reikėtų atitinkamai pritaikyti, kad būtų galima toliau lyginti duomenis ir užtikrinti jų nuoseklumą tarptautiniu lygmeniu taikomiems produktų klasifikavimo standartams;
(3)
CPA taip pat reikia iš dalies pakeisti, suderinti ir paaiškinti tekstus patikslinus Suderintą sistemą (SS) ir Kombinuotąją nomenklatūrą (KN) pagal Komisijos įgyvendinimo reglamentą (ES) Nr. 1001/2013 (2) ir Tarybos reglamentą (ES) Nr. 1326/2013 (3);
(4)
todėl Reglamentas (EB) Nr. 451/2008 turėtų būti atitinkamai iš dalies pakeistas;
(5)
šiame reglamente numatytos priemonės atitinka Europos statistikos sistemos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 451/2008 priedas pakeičiamas šio reglamento priedo tekstu.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Jis taikomas nuo 2015 m. sausio 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2014 m. spalio 29 d.

Labels: 12
3
19